**[OcÚ Rochovce – Zápisnica zo zasadnutia obecného zastupiteľstva](http://www.rochovce.sk/ocu-rochovce-zasadacia-miestnost-2/)**

Posted on [**9. február 2011**](http://www.rochovce.sk/ocu-rochovce-zasadacia-miestnost-2/) by [**admin**](http://www.rochovce.sk/author/admin/)

Zápisnica č.1/2011 z  
z riadneho zasadnutia obecného zastupiteľstva , ktoré sa uskutočnilo dňa 09.02.2011  
o 17.00hod. v zasadacej miestnosti OcÚ Rochovce.  
Prítomní: podľa prezenčnej listiny  
Ospravedlnení:0  
Neospravedlnení: 0  
Program rokovania:  
1, Otvorenie zasadnutia.  
2, Schválenie programu rokovania OZ.  
3, Určenie zapisovateľa a overovateľov zápisnice.  
4, Kontrola uznesenia z predchádzajúceho zasadnutia OZ.  
5, Prejednanie žiadosti na výrub stromov na miestnom cintoríne v Rochovciach.  
/ Vlastníkom cintorína je Evanjelická cirkev v Rochovciach a správca cintorína je Obec Rochovce /.  
6, Schválenie členov stálych komisií zriadených obcou.  
7, Schválenie členov štábu CO a jednotiek CO.  
8, Schválenie členov povodňovej komisie.  
9, Čerpanie rozpočtu za rok 2010 a schválenie záverečného účtu.  
10,Prejednanie a schválenie návrhu rozpočtu na rok 2011-2013.  
11,Prejednanie príspevku na organizačné zabezpečenie spoločnej účasti a propagácie miest,  
obcí a mikroregiónov na výstave cestovného ruchu : ITF Slovakiatour Bratislava  
/ 20.- 23.01.2011 /  
12,Rôzne – diskusia.  
13,Schválenie uznesenia.  
14,Záver.

K prejednávanému programu:  
ad.1. Zasadnutie obecného zastupiteľstva otvoril a viedol starosta obce Ing. Stanislav Levrinc.

ad.2. Obecné zastupiteľstvo schvaľuje program rokovania obecného zastupiteľstva.  
Hlasovanie : ZA – 5, PROTI – 0, ZDRŽALI SA – 0.

ad.3. Zapisovateľ zápisnice je Jozefína Levrincová.  
Overovatelia zápisnice sú Alexander Faško a Pavol Brdár  
Hlasovanie : ZA – 5, PROTI – 0, ZDRŽALI SA – 0.

ad.4. Bola vykonaná kontrola uznesenia z predchádzajúceho zasadnutia obecného  
zastupiteľstva – uznesenie splnené.  
Hlasovanie : ZA – 5, PROTI – 0, ZDRŽALI SA – 0.

ad.5.Obecné zastupiteľstvo prejednalo žiadosť na výrub stromov na miestnom cintoríne v  
Rochovciach od Evanjelickej cirkvi v Rochovciach na základe žiadosti na výrub starých  
stromov na miestnom cintoríne a sťažnosti ohľadne ohrozovania majetku od Jolany Boldiovej  
nasledovne:  
Nakoľko vlastníkom cintorína je Evanjelická cirkev v Rochovciach a správca cintorína je Obec  
Rochovce, Obec Rochovce realizovala prieskumnú anketu s občanmi obce Rochovce ohľadne  
spílenia starých stromov na miestnom cintoríne, s nasledovným výsledkom:

Doručené a podpísané prieskumné ankety celkom: 53

Odpovede na otázky boli nasledovné:

1, Som za to, aby sa všetky staré stromy na miestnom cintoríne spílili a vysadili sa nové stromy,  
ktoré nebudú ohrozovať okolie / hroby, pomníky a susediace majetky /.

ÁNO /37/ NIE

2, Som za to, aby sa stromy nespílili a budem niesť zodpovednosť za prípadné škody, ktoré mi  
vzniknú na mojom majetku / hrob, pomník / v prípade, ak vplyvom nepriaznivého počasia strom  
spadne a poškodí mi môj majetok / hrob, pomník /.

ÁNO / 2/ NIE

3, Som za to aby sa spílilo iba určité množstvo stromov ……….., vysadili sa nové stromy a o …..  
rokov spílili ostatné stromy. V prípade vzniku škody po páde stromov na môj majetok / hrob a  
pomník / si nebudem nárokovať náhradu škody.

ÁNO /11/ NIE

4, Som za to, aby vlastník cintorína Evanjelická cirkev sa rozhodla sama, ktoré stromy chce spíliť a  
obecné zastupiteľstvo nech rozhodne podľa svojho uváženia / nezaujíma ma to /.

ÁNO /15/ NIE

Obecné zastupiteľstvo berie na vedomie informáciu podanú Diakonom Martinom Dudášom o súhlase Evanjelickej cirkvi v Rochovciach za spílenie všetkých starých stromov na miestnom cintoríne na ktorom sú vlastníkmi a pre nedostatok financií žiadajú obec Rochovce ako správcu cintorína o podanie žiadosti na výrub stromov, nakoľko obec je oslobodená od poplatku za žiadosť o výrub / 60 Eur /. / Drevná hmota je majetkom vlastníkov pozemku /.  
Obecné zastupiteľstvo schvaľuje výrub starých stromov na miestnom cintoríne, s tým, že komisia sa zúčastní povoľovacieho procesu a Evanjelická cirkev v Rochovciach vyberie na výrub takú firmu na výrub stromov, ktorá bude zodpovedať za prípadné škody na majetku / pomníky, hroby, oplotenie, elektrické vedenie, telekomunikačné vedenie, verejné komunikácie, susediace nehnuteľnosti a lipy /. V prípade ich poškodenia uhradí všetky škody a náklady s tým spojené.  
Pre nedostatok financií v Ev. Cirkvi obec Rochovce doporučuje vybrať evanjelickej cirkvi na spílenie predmetných starých stromov firmu, ktorá za prevedenie prác pílenia, manipulácie a odvozu realizuje za cenu drevnej hmoty. V deň pílenia požiadať Políciu ohľadne riadenia dopravy na verejnej komunikácii, alebo zabezpečiť riadenie dopravy.

Hlasovanie : ZA – 4, PROTI – 0, ZDRŽALI SA – 1.  
Bc. Zuzana Vojtková za  
Ing. Ján Kupec zdržal sa hlasovania  
Pavol Brdár za  
Alexander Faško za  
Milan Lipták za

ad.6, Obecné zastupiteľstvo schvaľuje členov stálych komisií zriadených obcou nasledovne:  
Komisia finančná a správy obecného majetku – odkladá sa na ďalšie zasadnutie obecného zastupiteľstva.  
Hlasovanie : ZA – 5, PROTI – 0, ZDRŽALI SA – 0.

Stavebná komisia a životného prostredia – odkladá sa na ďalšie zasadnutie obecného zastupiteľstva.  
Hlasovanie : ZA – 5, PROTI – 0, ZDRŽALI SA – 0.

Komisia pre kultúru a šport:  
predseda: Pavol Brdár.  
Členovia: Monika Lukáčová, Jozefína Levrincová, Eva Kupcová, Libuša Fašková.  
Hlasovanie : ZA – 5, PROTI – 0, ZDRŽALI SA – 0.

Komisia pre verejný poriadok – odkladá sa na ďalšie zasadnutie obecného zastupiteľstva.  
Hlasovanie : ZA – 5, PROTI – 0, ZDRŽALI SA – 0.

Komisia na ochranu verejného záujmu pri výkone funkcií verejných funkcionárov:  
predseda: Bc. Zuzana Vojtková  
členovia: Ing. Ján Kupec, Alexander Faško.  
Hlasovanie : ZA – 5, PROTI – 0, ZDRŽALI SA – 0.

ad.7. Obecné zastupiteľstvo schvaľuje členov štábu CO a jednotiek CO uvedených v prílohe.  
Hlasovanie : ZA – 5, PROTI – 0, ZDRŽALI SA – 0.

ad.8.Obecné zastupiteľstvo schvaľuje členov povodňovej komisie v nasledovnom zložení:  
a) predseda: Ing. Stanislav Levrinc, Rochovce 124, tel. 7998600, 0903 635 588  
b) podpredseda: Bc. Zuzana Vojtková, Rochovce 160, tel. 0907 183 170  
c) tajomník: Jozefína Levrincová, Rochovce 124, tel. 0904 299 155  
d) člen: Pavol Brdár, Rochovce 134, tel. 7999 726  
e) člen: Milan Lipták, Rochovce 58, tel. 0903 659 671  
f) člen: Ing. Ján Kupec, Rochovce 112, tel.0908 365 140  
g) člen: Alexander Faško, Rochovce č. 91, tel. 0908101077  
Hlasovanie : ZA – 5, PROTI – 0, ZDRŽALI SA – 0.

ad.9.Obecné zastupiteľstvo schvaľuje čerpanie rozpočtu za rok 2010 predložený administratívnou  
pracovníčkou uvedený v prílohe a záverečný účet obce Rochovce ku dňu 31.12.2010  
nasledovne: banka ……………………………. 5.113,80 Eur  
pokladňa ………………………. 25,57 Eur  
—————————————————–  
SPOLU ………………………….5.139,37Eur  
Hlasovanie : ZA – 5, PROTI – 0, ZDRŽALI SA – 0.

ad.10.Obecné zastupiteľstvo schvaľuje rozpočet na rok 2011-2013 uvedený v prílohe.  
Hlasovanie : ZA – 5, PROTI – 0, ZDRŽALI SA – 0.

ad.11.Obecné zastupiteľstvo zamieta uhradenie príspevku na organizačné zabezpečenie  
spoločnej účasti a propagácie miest, obcí a mikroregiónov na výstave cestovného ruchu : ITF  
Slovakiatour Bratislava / 20.- 23.01.2011 /.  
Hlasovanie : ZA – 5, PROTI – 0, ZDRŽALI SA – 0.

ad.12.Rôzne:  
A, Obecné zastupiteľstvo schvaľuje organizovanie kultúrnej akcie pre dôchodcov obce  
Rochovce dňa 18.02.2011 s vystúpením obecného spevokolu z Rochoviec a spevokolu  
Lehoťanka z Čiernej Lehoty. Zodpovedný: predseda kultúrnej komisie a členovia komisie.  
Obecné zastupiteľstvo schvaľuje 75,- EUR výdavky na túto akciu.  
Hlasovanie : ZA – 5, PROTI – 0, ZDRŽALI SA – 0.

B, Obecné zastupiteľstvo schvaľuje poskytnutie sály na ples LPPS dňa 5.3.2011 bezplatne,  
nakoľko LPPS dáva bezplatne palivové drevo pre obec Rochovce. Na tombolu OZ  
schvaľuje 30 EUR.  
Hlasovanie : ZA – 5, PROTI – 0, ZDRŽALI SA – 0.

C, Obecné zastupiteľstvo schvaľuje na základe žiadosti podanej Jurajom Lányiom dňa  
9.2.2011 o poskytnutie jednorázovej výpomoci prívodu vody do kúpelne jednorázovú  
finančnú výpomoc vo výške 150,-Eur s tým, že predmetnú výpomoc zúčtuje  
pokladničnými bločkami do pokladne obce.  
Hlasovanie : ZA – 5, PROTI – 0, ZDRŽALI SA – 0.

D, Obecné zastupiteľstvo schvaľuje neposkytnutie služieb s nákladným autom P- V3S a  
neprijatie na aktivačné práce v obci Rochovce tých občanov obce, ktorí nemajú uhradené  
poplatky za smeti, daň z nehnuteľností, daň za psa a úhradu za poskytnutie P- V3S.  
Hlasovanie : ZA – 5, PROTI – 0, ZDRŽALI SA – 0.

ad.13.Obecné zastupiteľstvo schvaľuje Uznesenie č. 1/2011.  
Hlasovanie : ZA – 5, PROTI – 0, ZDRŽALI SA – 0.

ad.14. Na záver starosta obce poďakoval prítomným za účasť a ukončil zasadanie.

Ing. Stanislav Levrinc  
starosta obce

Overovatelia: ………………………………

………………………………